cyanic-selkie/wikianc huggingface dataset:
Det universelle rettferdighetens hus
Ledelse
Alt som ikke tydelig finnes foreskrevet i Kitáb-i-Aqdas må henvises til Det universelle rettferdighetens hus. Det beslutter om alle nye forordninger og forskrifter som ikke finnes i den hellige boken. Medlemskapet til Det universelle rettferdighetens hus er bestemt av Bahá'u'lláh til å være ni menn, og de blir valgt hvert femte år av medlemmene i alle nasjonale åndelige Bahai-råd ved et internasjonalt konvent.
Medlemmer
De nåværende medlemmene ble valgt 30. april 2008 for en femårsperiode. Tall i parentes angir når de ble valgt for første gang.
Sgurr nan Gillean
Sgurr nan Gillean er et fjell i fjellkjeden Cuillin på Skye i Skottland. Det har en høyde på 964 m, og er en av elleve munros i fjellkjeden.
Det er den nærmeste toppen til Sligachan, og den triangulære profilen er synlig bak Sligachanhotellet. Dette gjør Sgurr nan Gillean til et av de lettest gjenkjennelige fjell i kjeden. Selve toppen er et lite platå med storslagen utsikt.
Den mest populære ruten til toppen kalles Tourist Route, men er ikke en enkel rute. Den følger en sti mot sør og krysser bekken Allt Dearg Beag («liten rød bekk»). Den går så opp i en botn, Coire Rhiabhach. Det siste stykket, fra enden av botnen og langs den sørøstlige ryggen opp til toppen, er svært åpent og krever visse klatreferdigheter. Det finnes også alternative ruter, som krever noe mer klatreerfaring.
Vestryggen leder ned til et pass som skiller Sgurr nan Gillean fra Am Basteir. Ved omkring to tredjedeler av veien ned er det en spesielt smal og utsatt del, hvor man finner restene av en stor stående kampestein. Den er kjent som the Gendarme, og brakk av og trillet ned på grunn av frostsprengning vinteren 1986/1987. Den smale seksjonen kan unngås ved å bruke Nicholsons Chimney på nordsiden, men dette krever mer avanserte klatrekunnskaper.
Rjukan Idrettslag
Rjukan Idrettslag (stiftet 8. februar 1911 som Rjukan Idrettsforening) er et idrettslag fra Rjukan i Tinn kommune i Telemark. Idrettslaget har grupper innen idrettene alpin, langrenn, basketball, badminton, jujutsu, aikido, squash, friidrett, fotball, håndball, svømming, tennis, vektløfting og volleyball, i tillegg til idrettsskole- og helsesportgrupper.
Kjente utøvere
Se også kategorien over tidligere skøyteløpere som har representert klubben.
Ketisk
Ketisk (IFA: /ˈkɛt/, russisk: Кетский язык, ketskiy yazyk, «ketisk språk»), eller mer spesifikt kimbat ketisk, tidligere kalt ostjakisk (IFA: /ˈɒstiæk/, russisk: Остыганна ӄа', ostyganna ka) og Jenisej ostjakisk, er det siste gjenlevende jenisejiske språket. Det klassifiseres som nordjenisejisk, og snakkes av ketere i Krasnojarsk kraj i den sibirske føderasjonskrets i Russland.
Språket er utrydningstruet, og antallet talende gikk ned fra 1 225 i 1926 til 537 i 1989. Ifølge katalogen Ethnologue ble språket talt av mellom 550 og 990 mennesker i 1995. Under en folketelling i 2005 var antall talende 485. I 2010 ble det talt av bare 210 mennesker av en etnisk befolkning på 1 220.
Språkforskeren Edward Vajda la i mars 2008 fram resultatene av mer enn ti års forskning på ketisk, og konkluderer med at de jeniseiske språkene er i slekt med na-dené-språkene i Nord-Amerika, og med disse danner familien dené-jenisejiske språk. Denne avhandlingen av Vajda er blitt tatt godt imot av forskere som har studert både jenisejiske og na-dené-språk, og av andre anerkjente språkforskere.
Kem (elv)
Kem (russisk: Кемь, finsk: Kemijoki) er ei elv i Karelia i Russland. Elva starter i innsjøen Kujto og renner gjennom flere innsjøer til Kvitsjøen. Det er en serie på 5 kraftverk i elva. Byen Kem ligger ved utløpet av elva Kem. De største sideelvene til Kem er Tsjirka-Kem, Kepa og Sjomba.
Jack Oosterlaak
Justus Kinloch Ayres «Jock» Oosterlaak (født 15. januar 1896, død 5. juni 1968) var en sørafrikansk friidrettsutøver som deltok i de olympiske leker 1920 i Antwerpen.
Oosterlaak vant en olympisk sølvmedalje i friidrett under sommer-OL 1920 i Antwerpen. Han var med på de sørafrikanske laget som kom på andreplass på 4 x 400 meter stafett sammen med Henry Dafel, Clarence Oldfield og Bevil Rudd. Det sørafrikanske stafettlaget fikk tiden 3.24,2 som var to sekunder svakere enn gullmedaljevinnerne fra Storbritannia. På 200 meter kom han på sjetteplass og på 100 meter ble han utslått i semifinalen.
Han var også med på 4 x 100 meter stafett, med det sørafrikanske laget ble utslått i forsøksheatet.
Weißenfels
Byen ligger der Saale renner ut fra Buntsandsteinfjellene inn i Leipziger Tieflandsbucht, ikke langt fra A 9, ca. 30 km sørvest for Leipzig.
Svart nasjonalisme
Svart nasjonalisme er en politisk, religiøs og kulturell idéretning som hadde sin gullalder mellom 1850 og 1925 blant afroamerikanere i USA, og som fremdeles lever i organisasjoner som den islamske Nation of Islam, den jødiske The African Hebrew Israelites of Jerusalem, i rastafarianismen og i ulike kristne menigheter. Marcus Garvey og hans organisasjon Universal Negro Improvement Association 1914 er sentral i historien om svart nasjonalisme.
Da den svarte nasjonalismen vokste fram var det for å skape stolthet blant afroamerikanerne over sin egen opprinnelse, og en vilje til å skape og definere sine egne liv og sin egen historie. Synspunkt som at «Gud er svart», «Jesus var en farget mann» og «Moses ble reddet av en negerkvinne» var blant erklæringene som ble fremsatt for å gjenvinne historien. Et vanlig synspunkt er at afroamerikanernes slavekår i Nord-Amerika kan sammenlignes med det gammeltestamentlige israelsfolkets trelldom i Egypt.
Interessen for keiser Haile Selassie og det etiopiske kongeriket er en hovedsak i rastafari-bevegelsen, men også andre afroamerikanske bevegelser var opptatt av kroningen i 1930, og av den eneste staten i Afrika som aldri hadde bli kolonialisert.
Noen retninger innenfor svart nasjonalisme var separatistiske, og kravet om en selvstendig stat for afroamerikanere ble fremmet av mange. Andre arbeidet dels for utvandring til Liberia, Etiopia eller Israel.
Svart nasjonalisme har aldri fått bred oppslutning blant USAs svarte, noe som både kan forklares med at bevegelsene rendyrker medlemmenes identitet utfra hudfargen som viktigste identitetsmarkør, og med det ekstreme potensialet i de religiøse doktrinene.
Selv om det er betydelig forskjell mellom det hvite middelklassens ønske om å bevare status quo, og den svarte nasjonalismens ønske om en gjennomgripende samfunnsreform, er det også pekt på at det kan være relevant å se på svart nasjonalisme som en analogi og respons til USAs civil religion. Det er flere paralleller mellom den hvite protestantiske samfunnsreligionen og svarte nasjonalistiske religioner: begge fokuserer på at man er et klart definert folk, som står i en særstilling overfor Gud, og både den første innvandringen med skipet Mayflower og slavetransporten tolkes som analogier til det gammeltestamentlige israelsfolkets historie.
Kiribatisk
Kiribatisk (også kjent som gilbertesisk) er et mikronesisk språk som tales på Kiribati.
Empalme Olmos
Empalme Olmos er største by i kommunen Empalme Olmos i Canelones-departementet i det sørlige Uruguay. Byen har 4 199 innbyggere.
Byen er hovedstad (spansk: cabecera eller alcaldía) i kommunen Empalme Olmos.
Historie
Byen ble grunnlagt i 21. mai 1895 av Uruguay Great Eastern Railway og North Eastern Uruguay Railway.
Befolkning
Empalme Olmos har 4 199 innbyggere (beregning 2011).
Kilde:
Kommune
Byens ordfører (alcalde) er Ricardo Rodríguez (2010-2015).
Vickers Vimy
Vickers Vimy var et britisk bombefly under Første verdenskrig. Det ble bygget hos Vickers Aeroplane Company og var konstruert av Rex Pierson.
Flyet hadde en rekkevidde på 1 500 km, noe som gjorde det i stand til å nå mål i Tyskland med en bombelast på vel 1 000 kg. Det fløy første gang 30. november 1917. Straks etter krigens slutt ble produksjonen av en sivil versjon igangsatt. Denne ble benevnt «Vimy-Commercial». Den var oppkalt etter slaget ved Vimy Ridge. Flyet var bygget av spanter av furu, kledd med duk.
Etter krigen
Vickers Vimy ble brukt av Royal Air Force i Midtøsten fra 1919 til 1925, da den ble avløst av Vickers Virginia.
Den første sivile Vimy fløy 13. april 1919, og ble registrert som G-EAAV. Den sivile varianten, Vimy-Commercial, hadde en større kropp som ble kledd med finér. Den ble produsert mest for eksport.
Vickers Vimy ble brukt i mange førstegangsflyvninger, blant annet ved den første atlanterhavsflyvning fra vest til øst, av Alcock og Brown. Dette flyet er bevart og står utstilt i London Science Museum.
En Vickers Vimy ble også brukt under den første flyvning fra England til Darwin i Australia med Ross Smith, broren Keith og to mekanikere som mannskap. Flyet er bevart i et museum i Ross sin fødeby Adelaide. Flytypen ble også brukt i et forsøk på å fly fra England til Sør-Afrika, med van Rynevald og Brand som mannskap. Dette flyet havarerte underveis (flyverne fullførte turen til Cape Town med et annet fly og fikk derfor ikke den prisen som var satt opp for denne førstegangsflyvningen).
Vimy-kopien
Det er bygget en kopi og en flyvedyktig kopi av dette flyet. I 1969 ble en kopi bygget av Vintage Aircraft Flying Association i Brooklands. Dette er utstilt i RAF Museum, Hendon i London. Den flyvedyktige kopien ble bygget i 1994 av en Australsk/Amerikansk gruppe og i 1997 ble den første flyvningen til Australia gjenskapt. I 1999 ble turen til Cape Town kopiert. Ved begge disse flyvningene ble det lagt opp til å fly så nær den opprinnelige ruten som mulig når det gjaldt valg av etapper og mellomlandinger.
Den tredje historiske ferden, som ble gjenskapt i 2005, var den første av de tre historiske førstegangsflyninger; ferden over Atlanterhavet fra New Foundland til Irland. Også her ble den opprinnelige ruten fulgt, men flyveren Steve Fossett valgte å lande på en golfbane nær beitemarken som Alcoc og Brown havarerte på 85 år tidligere.
Noen data om flyet
Militærutgaven av flyet
Third Succession Act
Third Succession Act (35 Hen. VIII c.1), formelt vedtatt som Succession to the Crown Act 1543, var en lov som ble vedtatt av Det engelske parlamentet under Henrik VIII i 1543.
Loven erstattet Second Succession Act av 1536, som erklærte at begge kongens døtre, Mary og Elizabeth, var uektefødt og at kongens barn med Jane Seymour ville stå først i arvefølgen. Dette førte til at Edvard ble tronarving da han ble født i 1537.
Den tredje tronfølgeloven var en følge av at kongens femte hustru, Katarina Parr, klarte å gjenforende kongen med hans døtre. De ble tatt inn i arvefølgen igjen, etter Edvard og eventuelle barn kongen måtte få med Katarina Parr, men ble fortsatt definert som uektefødt.
Hardt vann
Hardt vann skyldes hovedsakelig høy konsentrasjon av kalsium (Ca) og magnesium (Mg). I Norge har man lite hardt vann, men det forekommer i enkelte grunnvannskilder. I Nordland, Troms og Finnmark og i en del av østlandsområdet finnes kalkrik berggrunn, og grunnvannet i slike områder kan være hardt og alkalisk. Kalking av sure vassdrag, utløsning av kalk fra sementbaserte vannledninger eller bruk av kalk i vannbehandlingen kan også gi et visst bidrag, men problemer oppstår normalt bare der man bruker grunnvann fra kalkholdig berggrunn. Nordmenn opplever ofte vannet som «hardt» ved lavere konsentrasjoner enn folk sørover i Europa, der det brukes atskillig mer grunnvann. Norske vannverk oppgir hardhet i tyske hardhetsgrader (°dH) eller milligram kalsium per liter (mg Ca/l).
Forskjell på bløtt og hardt vann
I hardt vann er det mye kalsium og magnesium som gir et gråhvitt belegg på glass, kjeler, i kaffetraktere, vaskemaskiner og oppvaskmaskiner. Belegget kalles kjelstein og består av kalsiumkarbonat (CaCO3). Slike avleiringer kan føre til energitap og skade på elektriske varmeelementer. Ved vasking vil man dessuten oppleve at såpe skummer dårlig og man vil normalt forsøke å kompensere med å bruke mer såpe. I bløtt vann er det mindre kalsium og magnesium. Såpe og rengjøringsmidler skummer bedre og blir også mer effektivt.
Kalsium
I drikkevannsforskriften er det ikke satt krav til innholdet av kalsium, da det ikke er registrert negative helseeffekter av kalsium i drikkevannet. Epidemiologiske undersøkelser fra flere land indikerer tvert i mot en positiv sammenheng mellom vannets hardhetsgrad og dødeligheten av hjerte- og karsykdommer. Undersøkelser kan tyde på at i områder med hardt vann er befolkningen mindre utsatt for slike sykdommer enn i områder med bløtt vann. Man har ikke kjennskap til hvilke stoffer som i realiteten virker inn. Kalsium har videre positiv effekt da kalsiumholdig vann er mindre korrosivt, og mange vannverk tilsetter kalk til drikkevannet for bl.a. å redusere korrosjon på ledningsnettet. Bruksmessige problemer blir særlig merkbare når kalsiuminnholdet overstiger 25 mg Ca/l og problemene øker ettersom hardheten øker. Høy hardhet forårsaker redusert vaskeeffekt på grunn av utfelling av uløselig kalksåpe. Videre kan det ved oppvarming av vannet skje utfelling av kjelstein (kalsiumkarbonat, CaCO3). Dette vil igjen kunne forårsake skade på elektriske varmeelementer. Problemer med manglende såpeskumming vil oppstå ved lavere hardhet i Norge enn i en rekke andre europeiske land. Det skyldes at kalsium i Norge er «bundet til» karbonat, mens i de andre landene er kalsium hovedsakelig «bundet til» klorid og sulfat. Et optimalt innhold av kalsium vil normalt ligge mellom 15-25 mg Ca/l. I dette området vil ikke de bruksmessige problemene være vesentlige, samtidig som andre hensyn, som å begrense korrosjonsproblemer blir ivaretatt
Magnesium
I drikkevannsforskriften er det heller ikke satt krav til innholdet av magnesium i drikkevann, da magnesiuminnholdet i norsk drikkevann sjelden når over 10 mg/l og ikke er forbundet med negative helsemessige problemer. Når Vannverkene oppgir milligram kalsium per liter (mg Ca/l) er milligram magnesium per liter (mg Mg/l) inkludert i verdien
Enheter og omregningsfaktorer
Vannverkene oppgir tyske hardhetsgrader, milligram kalsium per liter (mg Ca/l) eller om vannet er «bløtt», «middels hardt» etc.
Sammenhengen mellom hardhetsklasser, innhold av kalsium (mg Ca/l) og tyske hardhetsgrader (°dH)
Vær oppmerksom på at bruksmessige problemer blir særlig merkbare når kalsiuminnholdet overstiger 25 mg Ca/l. Det er innenfor definisjonen av bløtt vann. Tyske hardhetsgrader, °dH som er forkortelse for ''grad deutscher Härte. Enkelte ganger forkortet til bare °d eller internasjonalt dGH (Degrees of General Hardness). Engelske hardhetsgrader er forkortet til °e eller °eH og franske til TH eller °f.
SI-systemet måler milli mol per liter (mmol/l) jordalkalie-ioner. Denne enheten blir nå brukt av flere internasjonalt og vil trolig på sikt erstatte alle de andre enhetene.
Vann med hardhet mindre enn 4 °dH (28,6 mg Ca/l)
Kalkbindere benyttes for å forhindre at visse mineraler som finnes i hardt vann skal forstyrre vaskeeffekten. To vanlige kalkbindere er fosfat og zeolitt. Bruker du for mye blir skitt og kalk igjen og kan skade vaskemaskinen, det vil også skumme mye og det blir vanskeligere for maskinen å skylle vasken skikkelig. De fleste i Norge har meget bløtt vann. Dette øker effekten av vaskemidlet. Produsentene av vaskemidler oppgir gjerne middelverdier på pakkene. Prøv med det halve av anbefalingen på pakken ved normalvask. Når du har funnet riktig dosering kan du øke noe ved meget skitten vask. Vær nøye med å dosere riktig. Hvis du har feil dosering blir vasken ikke ren. På et vaskemiddel står det: Anbefalt dosering for bløtt vann er 16 ml. Fra tabellen er bløtt vann mellom 2,1 og 4,9 °dH, middelverdien er 3,5 °dH. Hvis ditt vannverk leverer vann med hardhet opp til 1,7 °dH kan dosering halveres til 8 ml. Prøv deg fram til du finner riktig dosering!
Vann med hardhet mer enn 4 °dH (28,6 mg Ca/l)
Det hjelper ikke å øke mengde med rengjøringsmiddel. Oppvaskvannet må først få lavere hardhet. Dette gjøres ved å tilsette regenereringssalt i kalkfilteret. Dette står det i en tilfeldig valgt bruksanvisning: For å oppnå gode oppvaskresultater, trenger oppvaskmaskinen bløtt (kalkfattig) vann. Hvis vannet er hardt setter det seg et hvitt belegg på serviset og veggene i oppvaskmaskinen. Vann med en hardhet fra 4 °d må derfor avkalkes. Det skjer automatisk i det innebygde kalkfilteret. Hvis vannets hardhet varierer (f.eks. 8 – 16 °d), programmer alltid den høyeste verdien (i dette eksempelet 16 °d). Det er jernvare- og hvitevarebutikker som selger regenereringssalt. Hvis din maskin ikke har kalkfilter må du tilsette disse midlene separat.
Vaskemaskin
I hardhetsområde II og III må du tilsette et avkalkingsmiddel, for å gjøre vaskemiddelet mer effektivt. Riktig dosering står på pakken. Tilsett først vaskemiddel, deretter avkalkingsmiddel. Da kan vaskemiddelet doseres som for hardhetsområde I. For lite vaskemiddel medfører: For mye vaskemiddel medfører:
Scorpions
Scorpions er et tysk hardrock-band bestående av Klaus Meine (vokalist), Paweł Mąciwoda (bass), Matthias Jabs (gitar), Rudolf Schenker (rytmegitar) og Mikkey Dee (trommer). Etter en periode på 1970-tallet der bandet var mest kjent i Europa og Japan, nådde bandet også frem til det amerikanske markedet fra 1979 med albumet Lovedrive. Bandet etablerte seg som stjerner på 1980-tallet med album som Love at First Sting, Savage Amusement og Crazy World, der et stilskifte fra upolert heavy metal på 1970-tallet til 1980-tallets melodiske hard rock bidro til bandets popularitet.
Bandet har solgt 10 millioner eksemplarer i USA alene, og nesten 75 millioner album på verdensbasis. Av bandets mest kjente sanger er «Rock You Like a Hurricane», «Still Loving You», «No One Like You», «Wind of Change», «Blackout» og deres coverversjon The Who-sangen «I Can't Explain». Scorpions nådde 46.-plass på VH1s liste over de 100 største Hard Rock-artistene.
Bandet annonserte 24. januar 2010 på sitt nettsted at Sting in the Tail, som ble utgitt i mars 2010, er deres aller siste album og at bandet oppløses etter den påfølgende turneen. Til tross for dette fortsatte bandet, og de ga ut albumet Return to Forever i 2015. Scorpions startet senere en verdensturné som etter planen skal vare fra 14. september 2017 til 12. november 2018.
Tidlige år: 1965–1978
Scorpions ble startet i Hannover i Tyskland i 1965 av rytmegitaristen Rudolf Schenker. , med ham selv også som vokalist. 1969 er et avgjørende år i bandets historie, da vokalist Klaus Meine ble medlem av bandet sammen med Rudolf Schenkers yngre bror, Michael Schenker.
I oktober 1971 startet Scorpions innspillingen av sitt første album, og i februar 1972 ble debutalbumet Lonesome Crow utgitt. Albumet ble en salgsmessig skuffelse for bandet. Albumet fikk ingen listeplassering i hjemlandet eller noe annet sted i verden. Scorpions var «oppvarmere» for det britiske bandet UFO i 1972, og de ble imponert over Michael Schenkers gitarspill. Han forlot Scorpions for å bli gitarist i UFO før turneen var over, og Uli Jon Roth ble hentet inn som midlertidig erstatter. I 1973 ble Roth tilbudt jobben som permanent erstatter for Michael Schenker, men takket nei. Roth ønsket å bli i sitt band, Dawn Road, og Scorpions ble dermed oppløst.
Hardt vann
Vaskemaskin
Vaskemidler som er kjøpt i land med høy vannhardhet kan inneholde mange hardhetsdempende midler som vi ikke har bruk for i Norge.
Scorpions
Tidlige år: 1965–1978
Rudolf Schenker var fast bestemt på å samarbeide med Uli Jon Roth, og ble med i Dawn Road. Bandet besto da av Roth, Schenker, Francis Buchholz, Achim Kirschning og Jürgen Rosenthal. Bandet trengte en vokalist, og Schenker ble overtalt til å kontakte Klaus Meine. Meine takket ja, og ble også med i Dawn Road. Bandet endret etterhvert navn til Scorpions, som i egenskap av å ha gitt ut et album var et mer kjent navn.
Teratogen
Et teratogen er en miljømessig eller genetisk faktor som kan skade fosteret i den prenatale utviklingen. Teratogener er f.eks røyking og/eller drikking under svangerskapet, eller kromosomdefekter og/eller mutasjoner. Mange teratogener skader fosteret bare hvis eksponeringen for dem skjer i en sensitiv periode. Hovedorgansysteme har alle sin sensitive periode hvor for eksempel armer og ben utvikles, og teratogenene kan derfor gå utover denne utviklingen, som man så med Thalidomid. En viktig faktor når det gjelder teratogener er barnets utviklingsfaser, ettersom mange teratogener kun skader ved eksponering i enkelte av disse fasene. Hvert av de enkelte organsystemene har sin sensitive periode under den prenatale utviklingen, hvor deres grunnleggende strukturer formes. Et av de klare eksemplene på dette er thalidomide-tragedien på 60-tallet hvor gravide kvinner som tok dette stoffet som bedøvelse, fikk barn med alvorlige misdannede armer og ben (Siegler, DeLoache & Eisenberg, 2010 ).
Påvirkning hvor effekten av teratogenpåvirkning gjør seg gjeldende senere i livet kalles fetal programming. Et eksempel på dette er perinatal hyperinsulinisme i avkommet som et resultat av mors diabetes. «Fetal and neonatal hyperinsulinism is a pathognomic feature in the offspring of diabetic mothers.” (Plagemann, 2004). Her fungerer hormonet insulin som et endogent teratogen på barnets utvikling og kan få konsekvenser videre i livet ved å påvirke regulering av vekt, matinntak og metabolisme. «Alterations of the intrauterine and early postnatal nutritional, metabolic, and hormonal environment may cause predispositions to the development of disorders and diseases in later life. Data obtained by our group indicate that elevated insulin concentrations during critical periods of perinatal life may induce a lasting malprogramming of neuroendocrine systems regulating body weight, food intake, and metabolism.” (Plagemann, 2004 ).
Kolbotn torg
Kolbotn torg er et kjøpesenter på tettstedet Kolbotn i Oppegård kommune.
Teratogen
Et annet aspekt som er viktig når det gjelder utviklingspsykologi er et relativt nytt felt innenfor biologi, epigenetikk. Dette er forskning på hvordan uttrykket av gener kan modifiseres (gener skrus av eller på) ved tilføyelse av metylgrupper, uten å forandre DNA. Dette kan skje gjennom ulike miljøpåvirkninger og senere forskning viser at dette ikke bare videreføres gjennom celledeling i individet, men er også arvelig over flere generasjoner. Eksempler på dette er en studie som viser at mus som fødes av mødre med et høyt alkoholkonsum under graviditeten, har høyere risiko for å få avkom med (FAS). «Studien tyder på at de mentale og fysiske defektene som disse individene kjennetegnes ved, delvis kan skyldes epigenetiske mekanismer» (Thorstensen, 2010 ). Et annet eksempel fra Thorstensen, 2010, er en studie fra Sverige hvor man så en signifikant korrelasjon mellom frekvensen av diabetes hos barn og hvordan deres besteforeldre sultet prenatalt og da de var i puberteten på 1930-tallet. Videre skriver han at en mengde senere studier har bekreftet at miljøpåvirkninger som for eksempel stress, kosthold og temperatur kan påvirke arvbare forandringer i fenotypen hos fremtidige generasjoner, uten at dette gjenspeiler forandring eller mutasjoner i genotypen. Epigenetikk har derfor blitt en viktig faktor når det gjelder forskning på teratogener.
Kolbotn torg
Kjøpesenter med ca 60 butikker, 12 minutter med tog fra Oslo sentrum. Det er også 250 leiligheter over og rundt kjøpesenteret.
Kolbotn torg er bygget på en spesiell måte, ved at man først gravde ut et stort hull i bakken, og så bygde opp kjøpesenteret og p-hus, slik at senteret ligger delvis under bakken.
Scorpions
Tidlige år: 1965–1978
I 1974 spilte den nye versjonen av Scorpions inn albumet Fly to the Rainbow. Albumet solgte bedre enn debutalbumet, og låten «Fly to the Rainbow» er et tidlig eksempel på musikkstilen bandet senere skulle bli mest kjent for. Kirschning forlot bandet etter innspillingen av albumet, og Rosenthal sluttet tidlig i 1975 for å avtjene verneplikten. Rosenthal ble erstattet av den belgiske trommeslageren Rudy Lenners. Med albumet In Trance i 1975 innledet bandet sitt langvarige samarbeide med produsenten Dieter Dierks, og både i Europa og Japan var Scorpions nå blitt et kjent navn.
Da albumet Virgin Killer ble utgitt i 1976, skapte coveret stor forferdelse. Et bilde av en naken mindreårig jente gjorde at flere forhandlere nektet å selge albumet. Et nytt cover ble laget, denne gangen med et bilde av bandet. Albumet ble nå godt mottatt av forhandlere og ikke minst av publikum. Før innspillingen av albumet Taken by Force i 1977, sluttet Rudy Lenners, og ble erstattet av Herman Rarebell. Scorpions var nå blitt store stjerner i blant annet Japan, og bandet spilte inn konsertalbumet Tokyo Tapes i Tokyo. Men før utgivelsen av Tokyo Tapes, hadde Uli Jon Roth forlatt bandet, da han mislikte bandets mere kommersielle musikkstil. Sommeren 1978 ble Matthias Jabs bandets nye gitarist.
På vei til stjernestatus: 1979–1985
Scorpions signerte i 1978 kontrakt med plateselskapet Mercury Records i USA og med Harvest Records som distributør i resten av verden. Bandet startet innspillingen av et nytt album, 25. februar 1979 ble Lovedrive utgitt. Albumet regnes som et av deres beste album noensinne. Med sanger som «Loving You Sunday Morning», «Always Somewhere», «Holiday» og instrumentalen «Coast to Coast», ble albumet en bestselger. Albumet klatret opp til 55.-plass på Billboard 200, 11.-plass på den tyske albumlista og 36.-plass på den britiske. Michael Schenker hadde nettopp fått avskjed fra UFO grunnet sin alkoholisme, og returnerte som «gjesteartist» på tre låter.
Scorpions-formelen med melodisk hard rock og «power-ballader» var nå etablert, og fortsatte den med albumet Animal Magnetism, utgitt 31. mars 1980. Scorpions musikk ble gradvis mer kommersiell, noe som fortsatte med albumet Blackout, som ble utgitt 29. mars 1982. Til tross for tittellåten «Blackout», som er ren heavy metal, var ikke de andre sangene like aggressive og bandet nærmet seg tidvis glam metal med mer kommersielle metall-låter. Mens deres tidligere album bestod av for det meste av «rett fram»-heavy metal, ble det færre tunge gitarriff av det slaget som var en veldig viktig del av Scorpions' musikk på 1970-tallet.
Albumet Blackout ble utgitt i 1982, og Scorpions fikk sine to første hit-singler i USA. «No One Like You» ble utgitt som første singel fra albumet, og nådde 1.-plass på Billboards Hot Mainstream Rock Tracks-liste og 65.-plass på Billboard Hot 100. «No One Like You» var den første og foreløpig den siste singelen fra Scorpions som klarte 1.-plass på en Billboard-liste i USA.
I 1984 ble Love at First Sting utgitt. Albumet ble godt mottatt av de fleste kritikere, og solgte enda bedre enn de foregående utgivelsene. Schenker og Meine skrev nå de fleste låtene til Scorpions, men de fikk hjelp fra trommeslageren Herman Rarebell på to av sangene; «Bad Boys Running Wild» og «Rock You Like a Hurricane». Rarebell og bassisten Buchholz forlot bandet under innspillingen av bandet, og ble midlertidig erstatted av Bobby Rondinelli på trommer og Jimmy Bain på bass. Rarebell og Buchholz returnerte, og er kreditert som musikere på samtlige spor. Fire singler ble utgitt fra albumet, og de to første singlene «Rock You Like a Hurricane» med 25.-plass og «Still Loving You» med 64.-plass på Billboard Hot 100 ble store hit-singler i både USA og resten av verden. Albumet har solgt over 3 millioner kopier i USA alene, og er sertifisert til trippel platina. Konsertalbumet World Wide Live ble utgitt i 1985, og inneholder høydepunkter fra Love at First Sting-turneen''.
Stev for dagen
Stev for dagen er et musikkalbum og en stevsamling med 366 stev, ett for hver dag i året. Den er laget av Kirsten Bråten Berg, Astri Rysstad og Kari Rolfsen og kom ut våren 2007 på Heilo plateselskap.
Scorpions
Etablerte stjerner: 1986–1990
Etter to år på turné tok Scorpions en pause, og trakk seg unna musikkindustrien for en periode. Men på slutten av 1987 begynte innspillingen av Savage Amusement. Hele fire år etter utgivelsen av Love at First Sting ble Savage Amusement utgitt. Albumet fikk blandet kritikk av musikkjournalistene og solgte ikke fullt så bra som Love at First Sting. På dette albumet er musikkstilen en mer polert form for melodiøs rock, med elementer i lydbildene som også finnes på for eksempel Def Leppards Hysteria og Crazy Nights med Kiss. Albumet kom på 5.-plass på Billboard 200, og er sertifisert til platina i USA.
Bandet ønsket å distansere seg fra musikkstilen på Savage Amusement, og erstattet «den sjette Scorpion», produsenten Dieter Dierks med Keith Olsen da bandet skulle spille inn sitt nye album i 1990. Crazy World ble utgitt samme år, og viste et mindre polert lydbilde. Crazy World har blitt deres mest solgte album i USA. Albumet ble en hit og toppet albumlistene i mange deler av verden, mye takket være balladen «Wind of Change». Låten handler om det sosial-politiske endringer som oppsto i Øst-Europa og i andre deler av verden på slutten av den kalde krigen, da blant annet Berlinmuren falt og Sovjetunionen kollapset. 21. juli 1990 deltok Scorpions sammen med en rekke andre artister på Roger Waters' oppsetting av The Wall i Berlin. Scorpions fremførte «In the Flesh?» og «In the Flesh». Etter Crazy World-turneen forlot Francis Buchholz gruppen.
Stilskifter: 1991–1999
I 1993 lanserte Scorpions albumet Face the Heat. Ralph Rieckermann var den nye bassisten i bandet. Albumet ble produsert av Bruce Fairbairn. På Face the Heat var Scorpions tilbake til sine røtter i rå heavy metal, og mesteparten av albumet besto av tunge gitarriff.
Hardt vann
Generelle råd ved kalkbelegg
Hyppigere rens av vannkokere, oppvaskmaskiner etc. kan anbefales. Blanke glass: Bruk skyllemiddel i oppvaskmaskin (gjelder ikke servering av skummende øl). Oppvasksalt til oppvaskmaskiner kjøpes i elektriske forretninger og jernvarebutikker. Dette oppvasksaltet inneholder jod som løser opp kalkbelegg effektivt og rengjør maskinen og systemet. Bruk to spiseskjeer oppvasksalt i vaskepulverbeholderen kun en gang i måneden. Dette gjelder nye og eldre modeller. For at kalkbelegg i maskiner skal forsvinne, kan man benytte seg av litt lavere vanntemperatur, eller kjøre maskiner med tabletter som løser opp kalk en gang i blant. Kalkbelegg i kjeler og gryter kan fjernes ved å tilsette eddiksyre eller sitronsyre som løser opp kalken. Skyll deretter med vann og tørk for at flekkene skal forsvinne.
Iridopterygidae
Iridopterygidae er en gruppe (familie) av insekter som tilhører ordenen knelere.
Utseende
Slanke knelere av varierende størrelse. Familien omfatter blant andre den australske Bolbe pygmea, som fullt utvokst er 1 centimeter lang og dermed den minste kjente knelerarten. De utmerker seg særlig ved at hodet er meget kort, sett ovenfra flere ganger så bredt som langt. Antennene er tynne og temmelig lange. Beina er slanke, også de omdannede forbeina er bare litt fortykket. Pronotum er mye lengre enn bredt. Vingene er vanligvis velutviklede, membranøse, med markert årenett.
Scorpions
Stilskifter: 1991–1999
Bandets «headbanger»-fans reagerte positivt på albumet, mens mange av deres mer pop-orienterte fans var negative i sin respons. Ingen av singlene fra albumet solgte nok til å komme inn på Billboard Hot 100-lista eller den Britiske singel-lista. Albumet var på langt nær en katastrofe, da tre av fire singler nådde Top 20 på den amerikanske Billboard-lista Mainstream Rock Tracks. I 1995 ble deres tredje konsertalbum, Live Bites, utgitt. Albumet ble spilt in under Face the Heat-turneen i 1994, med opptak fra konsertene i Leningrad (Russland), San Francisco (USA), Mexico by (Mexico), Berlin og München (Tyskland).
Stev for dagen
Utvelgelsen av stev står de to første for, Kari Rolfsen står for illustrasjonene. Ettersom svært mange av stevene er fra Valle og fremføres på setesdalsdialekt, følger det med ordforklaring også. De fleste stevene står Kirsten Bråten Berg for, men det er også opptak av stev fremført av andre utøvere på plata. Her finnes stev av ulik karakter. Man har også tatt hensyn til at stevene skulle passe til den tid på året de er blitt plassert i samlinga.
Iridopterygidae
Utbredelse
Familien er utbredt i Afrika, Australia og Asia.
Systematisk inndeling
Noen klassifikasjoner fører denne familien som en undergruppe av den artsrike familien Mantidae.
Hardt vann
Akvarium
Akvarielitteraturen inneholder et virvar av forkortelser og forklaringer.
Scorpions
Stilskifter: 1991–1999
Før studioinnspillingen av deres 13. studioalbum, Pure Instinct, forlot trommeslageren Herman Rarebell bandet for å starte sitt eget plateselskap. Curt Cress spilte på albumet, og senere overtok James Kottak som Scorpions' nye permanente trommeslager. Pure Instinct var et slags svar på kritikken mot Face the Heat, og albumet inneholder flere ballader enn forgjengeren. Singlene fra albumet fikk moderat suksess på listene i Tyskland, men bare «Wild Child» fikk en listeplassering på den amerikanske Billboard listen Mainstream Rock Tracks.
I 1999 ble Scorpions' 14. studioalbum, Eye II Eye, utgitt. Musikkstilen var totalt endret fra alt av deres tidligere materiale. Bandet blandet elementer av pop og tekno på albumet, og til tross for at albumet var godt produsert, var ikke alle fornøyd med stilen eller til de elektroniske trommene som var til stede på flere av låtene.
Nyere tid: 2000–2009
I 2000 lanserte Scorpions et vellykket samarbeidsalbum, Moment of Glory, innspilt sammen med orkesteret Berliner Philharmoniker. Albumet gjennoppbygde langt på vei bandets rykte etter den harde kritikken de hadde fått for Eye II Eye. Men enkelte kritikere anklagde bandet for å kopiere Metallicas lignende samarbeidsalbum S&M med San Francisco Symphony som var lansert året før, selv om det var Berliner Philharmonikerne som opprinnelig hadde kontaktet bandet med ideen i 1995. Acoustica, et akustisk konsertalbum, ble utgitt i 2001. Albumet inneholder akustiske versjoner av bandets største hits, pluss noen nye sanger. Selv om albumet ble godt mottatt av bandets tilhengere, var det en viss frustrasjon over mangelen på et nytt studioalbum. Acoustica gjorde i så henseende lite for å bringe bandet tilbake til deres gullalder. I 2004 lanserte bandet Unbreakable, et album som blir ansett som en retur til bandets 1980-talls-stil. Unbreakable var det tyngste albumet fra bandet siden Face the Heat, og besto av tunge gitarrytmer. Albumet ble positivt mottatt av fans, som var fornøyd med den tyngre musikken. Albumet solgte ikke så bra i USA og fikk ingen listeplassering i Nord-Amerika, mens det i Europa ble bandets tilbakekomst på listene. Etter utgivelsen av albumet dro bandet på sin første britiske turné siden 1999.
Tidlig i 2006 ble DVD-en 1 Night in Vienna med konsertopptak av 14 låter. Den inkluderte også en rockumentar. Bandet oppholdt seg omtrent i fire måneder i studio i Los Angeles med produsentene James Michael og Desmond Child, og spilte inn nye sanger til albumet Humanity: Hour I som ble utgitt 14. mai 2007 i Europa. Albumet ble lansert den 28. august i USA igjennom plateselskapet New Door Records. Albumet solgte til 63.-plass på den amerikanske Billboard 200-lista.
Hardt vann
Akvarium
Disse betegnelsene er identiske. (Akvaristene bruker også Carbonate hardness (KH), særlig i forbindelse med saltvannsakvarier, men det er også en faktor for plantevekst i ferskvann). For bløtt vann medfører noen problemer for akvarieeiere. Kalsiumkarbonat i hardt vann virker som en naturlig buffer og forhindrer at pH-verdien svinger dramatisk. Ustabil pH-verdi kan føre til skade på det liv som er i akvariet. 1/2 teskje med kalsiumkarbonat (CaCO3) per 100 liter vann vil øke vannhardheten med 1-2 °dH. I et vanlig selskaps-akvarium passer det med en hardhet på ca. 5 °dH - en verdi som de fleste fisker og planter kan trives med. Søramerikanske fisk krever vanligvis bløtere vann, mens de fleste vestafrikanske og enkelte asiatiske fisk krever relativt hardt vann.
Eksempel på utregning
Tyske hardhetsgrader er definert:
Summen av grunnstoffene kalsium (Ca) og magnesium (Mg) dividert med forskjellige konstanter. Alle grunnstoffene måles i milligram per liter (mg/l)
Verdier fra Røysjø drikkevannskilde:
Verdiene ovenfor settes inn i formelen:
Svaret blir 2,0 °dH (tyske hardhetsgrader).
Norske vannverk oppgir ofte vannhardhet i milligram kalsium per liter (mg Ca/l) da er også magnesium (Mg) medregnet. Omregningsfaktor er: 1 °dH = 7,14 mg Ca/l. Summen av kalsium og magnesium er: 14 + 0,35 = 14,35 mg/l.
Omregning til de andre betegnelsene:
San Giorgio Maggiore
San Giorgio Maggiore er en av øyene som utgjør Venezia. Den ligger øst for Giudecca og sør for hovedgruppen av øyer.
Øya var antagelig bebodd allerede i romertiden, og hadde definitivt en kirke i 829. Benediktinernes San Giorgio-kloster ble opprettet i 982, og klosterets munker drenerte øyas sumpland. De hadde en utrakt grad av selvstyre og hadde tette forbindelser med Firenze og Padova. Klosteret ble et yndet sted å ta inn for fremtredende besøkende til Venezia.
Tidlig på 1800-tallet ble øya en frihavn med ny havn bygd i 1812.
Herand
Herand er en bygd i Ullensvang kommune i Vestland. Per 2010 har Herand omtrent 220 innbyggere. Herand ligger ved den nasjonale turistveien mellom Utne og Jondal, ca 23 km sørvest for Utne, 13 km nordøst for Jondal.
Herand har hatt lange tradisjoner med båtbygging, da ofte med de samme familiene som gjennom generasjoner lærer sitt virke videre. Den gamle Galte-ætten (Melsætten) bodde og bor ennå i bygden.
På Herandsholmen, som er en privateid øy utenfor Herand, ble det opprettet gjestgiveri i 1754. Herandsholmen er blant de best bevarte og autentiske gamle ting- og handelssteder i Norge og er en viktig del av den norske kulturarven. Stedet tilbyr omvisning etter forhåndsavtale og overnatting.
På Bakke er det helleristninger fra bronsealderen.
Arendal Dramatiske Selskab
Arendal Dramatiske Selskab (ADS) er et amatørteater i Arendal, stiftet i 1796 som «Det Forenede Dramatiske Selskab», byens eldste kjente forening.
Skipsfarten på 1700-tallet i Arendal førte til en oppblomstring av byens kultur- og sosiale liv, og dette førte til at ADS ble stiftet for og av borgerskapet i november 1796, 73 år etter at byen fikk kjøpstadsrettigheter. Bak etableringen sto initiativtakerne dr. Alexander Christian Møller, Ole Falch Ebbel, David S. Weideman og huslærer Schavenius. ADS fikk etter kort tid 250 medlemmer, enda det på den tiden kun var 350 husstander i byen. Man måtte være «dannet og fortrinnsvis intellektuell» for å bli medlem. Foreningen ble raskt et flaggskip for borgerskapets kultur i byen.
I 1810 gikk foreningen til innkjøp av et hus på Tyholmen, finansiert av private midler. Huset var opprinnelig en sjøbod som var blitt ombygget til bolig, så til et gjestgiveri som fikk et spesielt dårlig rykte. Året etter kjøpet sto «Comediehuset» klart. Under andre verdenskrig ble huset rekvirert av tyskerne, og forfalt kraftig. Det var i bruk frem til 1952/53, da ble det revet etter krav fra politikerne, etter massive protester. Etter dette ble flere alternative scener brukt, byens kino, turnhall osv. Etter at Arendal rådhus og kulturhus ble oppført i 2004, har foreningen holdt mange av sine fremvisninger der. Blant annet har Spelemann på taket og Peter Pan blitt spilt på den største scenen (Store Torungen), og Tante Pose, De elendige og En midtsommernattsdrøm på den minste scenen (Lille Torungen). Aust-Agder museum og arkiv har tatt vare på arkivet etter ADS, samt en rekke kulisser som ble brukt. To av disse kulissene kan sees i rådhuset.
Stedet hvor «Comediehuset» sto har fått navnet Teaterplassen, etter teateret.
Skuespillere
Prominente arendalsborgerne som var skuespillere i starten var blant andre:
Arkivet
Arkivet etter Arendal Dramatiske Selskab befinner seg på Kuben i Arendal. Arkivet omfatter om lag 10 hyllemeter fra starten i 1796 og fremover. Arkivet omfatter bl.a. styreprotokoller, utklippsbok, garderobe- og inventarlister, korrespondanse, rollelister, lover, medlemslister, regnskap, skuespill og oppsetninger.
Annasif Døhlen
Annasif Døhlen (tidligere Anna Sofie Døhlen; født 23. juni 1930 i Stavanger, død 5. januar 2021 ) var en norsk billedhugger. Hun er kjent som skulptøren bak skimonumentet over kong Olav V ved Holmenkollanleggene i Oslo.
Bakgrunn
Anna Sofie Døhlen var datter av overlege Herman Døhlen (1902–91) og billedhugger Aimée Helen Collett Bang (1904–2002). Hun gikk først ett år ved Statens håndverks- og kunstindustriskole og tok så utdannelse ved Statens kunstakademi (1955–58), som elev av Per Palle Storm. Deretter studerte hun i 1959 ett år ved École Nationale des Beaux-Arts i Paris.
Karriere
Døhlen debuterte på Høstutstillingen i 1956, med et kvinnehode i bronse, kalt «Synnøve». Siden dette har hun laget en rekke portrettbyster, bronserelieffer og skulpturer. Hun er kjent som representant for en «klassisk» linje, med figurative skulpturer. Kunstverkene har vekslet mellom en tradisjonell og en ekspresjonistisk framstilling. Statuen «Ikaros» (1965), som er plassert på Huk i Oslo, er laget i en ekspresjonistisk stil, mens «Mor og barn»-statuen (1976) på Dikemark sykehus er mer tradisjonell.
I 1976 vant Døhlen konkurransen om et skimonument i Holmenkollen. Hennes konkurransebidrag var en tolkning av kong Olav V på ski sammen med hunden «Troll». Statuen fikk navnet «Skiglede» og ble avduket av kong Olav selv i 1984. Statuen ble finansiert av privatpersoner og friluftsorganisasjoner og var en hyllest til kongen i anledning av 80-årsdagen året før. Oslo kommune er eier av statuen. Vinnerutkastet til «Skiglede» står utstilt i skulpturparken ved Scandic hotell, Lillehammer.
Sæteråsen
Sæteråsen kan referere til:
Annasif Døhlen
Karriere
På vegne av kunstneren tok foreningen Billedkunst opphavsrett i Norge (BONO) i 2001 kontakt med firmaet Candy Design AS, for å få stoppet produksjonen av en liten statuett svært lik «Skiglede». Fotograf Finn Søhol hevdet på sin side at statuen var en kopi av et av hans avisbilder i VG i 1959. Døhlen nektet for at statuen var laget på bakgrunn av fotografiet. I 2006 vant Døhlen en rettssak mot Candy Design AS, som ble dømt for å ha plagiert statuen. Selskapet ble nektet å produsere, markedsføre og selge figuren. Det måtte betale 10,000 kroner i oppreisning til kunstneren samt saksomkostninger.
Døhlen laget også en rekke «Mor og barn»-grupper, minnesmerker og helfigurs barneportretter. Eksempelvis har verket «Søsken» fått plass i både Fredrikstad, Lillehammer og ved Bjerke videregående skole på Linderud i Oslo. I Todalen finnes verket «Vangsgutane». Annasif Døhlen er representert i Nasjonalmuseet for kunst, arkitektur og design.
Dongpo
Dongpo (东坡区; pinyin: Dōngpō Qū) er et distrikt i byprefekturet Meishan i provinsen Sichuan i Folkerepublikken Kina.
Det har et areal på 1 331 km² og teller 820 000 innbyggere (2004).
Stikklaken
Hensikten med et stikklaken er å absorbere fuktighet som trenger gjennom det vanlige lakenet og hindre dette i å sette seg i madrassen. For barnefamilier er det et kjent tiltak mot sengevæting. Stikklaken er som regel produsert i gummibelagt eller impregnert tekstil.
Seteråsen (Svelvik)
Seteråsen er en ås i Svelvik i Drammen kommune. Toppen er det høyeste punkt i tidligere Svelvik kommune og i hele Røysjømarka mellom Drammensfjorden og Vestfoldbanen. På toppen står et utsiktstårn, reist i 1994. Herfra er det en vid utsikt til både Færder fyr, Gaustatoppen og Oslo.
Kirkeslavisk
Variantene er bulgarsk-kirkeslavisk, serbisk-kirkeslavisk og russisk-kirkeslavisk. Før 1600-tallet hadde kirkeslavisk samme funksjon i store deler av Øst-Europa som latin i Vest-Europa. Etter det ble det erstattet av nasjonale skriftspråk og ble kun brukt som gudstjenestespråk i russisk-, bulgarsk- og serbisk-ortodokse kirker.
Det stammer fra gammelkirkeslavisk, og oppsto ved at man endret uttalen og ortografien, og erstattet enkelte gamle og obskure ord og uttrykk med de tilsvarende lokale.
Gary Neville
Gary Alexander Neville (født 18. februar 1975 i Bury, Stor-Manchester) er en engelsk tidligere fotballspiller og nåværende ekspertkommentator og trener. Han var kaptein for Manchester United og er den høyrebacken med flest landskamper for. Neville spilte hele sin karriere for Manchester United hvor han var med på å vinne blant annet åtte Premier League-titler, tre FA-cup-titler, to Mesterligaen-titler og to Ligacup-titler. Ligacup-finalen i 2006 var hans første trofé som kaptein. Han fikk sin landslagsdebut i 1995 og var førstevalg på høyrebacken på både klubb- og landslag i mer enn 10 år. Neville kunngjorde den 2. februar 2011 at han la opp med øyeblikkelig virkning. Han fikk til sammen 602 kamper og syv mål for Manchester United
Han er bror av tidligere Premier League-spiller og Everton-kaptein Phil Neville, som også spilte for Manchester United fra 1993 til 2005. Hans søster Tracey Neville spilte på Englands landslag i netball. Hans mor, Jill, jobber i resepsjonen hos Bury FC, mens faren, Neville Neville, en gang spilte cricket for Lancashire County Cricket Club. Gary Neville var også en talentfull cricketspiller i sin ungdom og har spilt for Greenmount Cricket Club i Bolton Cricket League.
Manchester United
Gary Neville kom til Manchester United på lærekontrakt da han gikk ut av skolen i 1991. I hans første sesong var han kaptein på juniorlaget som vant FA Youth-cup. Han fikk sin debut for førstelaget i september 1992 mot Torpedo Moskva i UEFA-cupen. Han var en del av Alex Fergusons ungdomsrekke på 1990-tallet som fikk kallenavnet Fergie's Fledglings, senere også kalt Class of '92, en «oppdatert» versjon av 1950-tallets Busby Babes som inkluderte blant andre hans bror Phil, Ryan Giggs, David Beckham, Nicky Butt og Paul Scholes. I 1994 ble Neville klubbens førstevalg på høyrebacken, idet han erstattet Paul Parker. Sommeren 2004 signerte Neville en ny fireårskontrakt med United. I desember 2005 ble Neville oppnevnt som ny United-kaptein, etter at Roy Keane forlot klubben.
Neville pådro seg i mars 2007 en alvorlig ankelskade under kamp mot Bolton. I hans første kamp etter skadeavbrekket, en reservelagskamp mot Everton i januar 2008, scoret han et sjeldent mål i det 21. minutt, og hjalp med det laget til et 2-2-resultat.
9. april 2008 fikk Neville sitt etterlengtede comeback på Manchester Uniteds førstelag i Mesterligaen-kvartfinalen mot Roma på Old Trafford. Han kom inn i det 81. minutt for Anderson. Neville ble ønsket velkommen tilbake på banen med stående ovasjoner, og ble også tildelt kapteinsbindet med en gang i sin 99. kamp i Mesterligaen. Han var ikke med i troppen til Mesterligaen-finalen den 21. mai, men fikk medalje og sluttet seg til lagkameratenes feiringer etter å ha slått Chelsea på straffesparkkonkurranse.
Neville startet sin første førstelagskamp på 17 måneder da han som kaptein ledet Manchester United ut på banen mot Portsmouth i Community Shield den 10. august 2008. Han startet igjen mot Zenit St. Petersburg i Supercupen, før han fikk sin første start på hjemmebane siden skaden, mot Villarreal i gruppespillet i Mesterligaen. 21. september 2008 startet Neville sin første ligakamp på nesten 18 måneder, mot Chelsea. Neville spilte sin siste kamp den 1. januar 2011. Den 2. februar 2011 la han opp som aktiv fotballspiller. 24. mai fikk han sin testimonialkamp mot Juventus på Old Trafford, hvor blant andre hans bror Phil Neville, David Beckham, Nicky Butt, Michael Owen, Wayne Rooney stilte opp. Juventus vant kampen 2-1.